**Protokoll fra møte i Forskningsetisk utvalg**

Tid: 19. mai 2022 kl. 10.00 - 12.00
Sted: UiO, Lucy Smiths hus, 10. etasje, Møterom 8

*Til stede:*

Bjørn T. Ramberg, professor; Institutt for filosofi, ide- og kunsthistorie og klassiske språk, HF

Marit Halvorsen, professor, Institutt for offentlig rett, JUR

Ole Herman Ambur, førsteamanuensis; Fakultet for helsevitenskap, OsloMet frem til kl. 10.30

Kristin Heggen, professor, Institutt for helse og samfunn, MED
Marie Eikemo, postdoktor, Psykologisk institutt, SV *Sekretariatet*

Siv Kathrine Jin Skorstad, rådgiver, Avdeling for forsknings- og innovasjonsadministrasjon

Mette Sollihagen Hauge, seniorrådgiver, Avdeling for forsknings- og innovasjonsadministrasjon (referent)

# Saksliste

|  |  |
| --- | --- |
| Sak FEU 22/2022 | **Godkjenning av protokoll fra møte 28. april 2022**Protokollen ble godkjent. |
| Sak FEU 23/2022 | **Utvalgets uttalelse i sak fra MN-Farmasi**Endelig uttalelsen fra Forskningsetisk utvalg ble ferdigstilt i møtet og vil sendes innmelder, innmeldt med kopi til dekan og rektor. |
| Sak FEU 24/2022 | **Utvalgets uttalelse i sak ved NCMM** Endelig uttalelsen fra Forskningsetisk utvalg ble ferdigstilt i møtet og vil sendes innmelder, innmeldt med kopi til dekan og rektor. |
| Sak FEU 25/2022 | **Ny sak ved MN-Kjemi**Følgende prosess ble besluttet for videre saksbehandling av ny sak om mulig brudd fra på anerkjente forskningsetiske normer:- Invitasjon til samtale med utvalget sendes melder og innmeldt. - Utvalget ønsker at en person med kompetanse innen programmering  deltar i møtet. Sekretariatet forespør relevant miljø ved UiO.  |
| Sak FEU 26/2022 | **Oppfølging av henvendelse om studie ved SV - PSI** En privatperson sendte en henvendelse pr e-post 28. mars 2022 til behandlingsansvarlig@uio.no; og forskningsetisk-utvalg@admin.uio.no Vedkommende ba om en redegjørelse om hvordan UiO hadde fått tilgang til vedkommende personopplysninger da hun hadde mottatt en «Invitasjon til å delta i en universitetsundersøkelse om livet til polakker i Norge» Forskningsetisk utvalg oppfatter at saken er løst og avsluttet da vedkommende har fått slettet sine opplysninger på UiO jf. GDPR art. 17. Det bemerkes også at UiO i denne situasjonen ikke hadde samlet inn personopplysningene selv, og at Kontakt og reservasjonsregisteret, Evry/Folkeregisteret også har et ansvar for å sikre at de har lov til å utlevere personopplysningene til UiO jf. GDPR art. 5 og 6. Dersom du deler personopplysninger med andre som ikke utelukkende behandler opplysningene på dine vegne, krever dette eget behandlingsgrunnlag for å være lovlig. Forskningsetisk utvalg legger til grunn at behandlingsgrunnlaget for UiO var forankret i GDPR. Art. 6 81) e, jf. UHL § 1-1 b og 1-3 b. (Oppgave i allmennhetens interesse, under kategori forskning). |
| Sak FEU 27/2022 | **Møte universitetsstyret 11. mai 2022**Årsrapporter 2021 - fra utvalg og ombud innen forskningsetisk arbeid var vedlagt til informasjon. Leder av utvalget deltok selv i styremøtet for orientere.  |
| Sak FEU 28/2022 | **Møteplan høsten 2022**Behandles pr e-post i etterkant av møtet.  |
| Sak FEU 29/2022 | **Eventuelt**Ingen saker meldt. |